Mister Moonlight (sang fra 1962)

«Mister Moonlight» er en sang som ble skrevet Roy Lee Johnson. Han var gitarist for gruppen Dr. Feelgood and The Interns, og de ga ut sangen som B-side til singlen «Doctor Feel-Good» i 1962. Det var Johnson selv som var vokalist på «Mister Moonlight».Webside med informasjon om Roy Lee Johnson.Singlen presentert på Discogs

 The Beatles' versjon 

The Beatles' coverversjon av «Mr. Moonlight», ble først utgitt 4. desember 1964 på deres fjerde britiske album Beatles For Sale. I USA ble den utgitt 15. desember 1964 på Beatles '65.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 48/50/200/201Friis, Yan (2014). Beatles og jeg. Oslo: Spetakkel Forlag. ISBN 978-82-999632-5-1 s. 125

Gruppen spilte «Mr. Moonlight» på spillejobber i 1962 og 1963.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 364 Dobbeltalbumet Live! at the Star-Club in Hamburg, Germany; 1962 (utgitt 1977) inneholder et opptak fra desember 1962 hvor de spilte i Hamburg. Arrangementet er veldig likt det de skulle ende opp med på Beatles For Sale, med unntak av Lennons åpnings skrik.

Gruppen spilte inn fire tagninger 14. august 1964 i Abbey Road Studios hvorav det fjerde ble utgitt i 1996 på Anthology 1. Tagning 1 som kun besto av åpningsropet til Lennon, ble også med. Lyden på George Harrisons sologitar er veldig forvrengt til 1964 å være.Anthology 1 – informasjon i heftet som fulgte med utgivelsen (s. 42/43)

De spilte inn fire nye tagninger 18. oktober 1964 og denne gang spilte Harrison på en afrikansk tromme i stedet for gitar, mens Paul McCartney spilte orgel.Beatles For Sale – informasjon på albumomslaget.

 Musikere og instrumenter på The Beatles' versjon 

John Lennon: elektrisk gitar, vokal
Paul McCartney: bass, orgel, harmonivokal
George Harrison: afrikansk tromme, harmonivokal
Ringo Starr: bongoer

Referanser

Kategori:Sanger fra USA
Kategori:Sanger fra 1962
Kategori:Beatles-innspillinger skrevet av andre